b'\n_START_ARTICLE_\nMidway Geyser Basin\n_START_PARAGRAPH_\nMidway Geyser Basin er et mindre gejseromr\xc3\xa5de i Yellowstone National Park i Wyoming, USA. Omr\xc3\xa5det er langt mindre end de \xc3\xb8vrige gejseromr\xc3\xa5der, der findes langs Firehole River, men omfatter alligevel to af parkens st\xc3\xb8rste geotermiske forekomster, Grand Prismatic Spring (110 m i diameter), verdens tredjest\xc3\xb8rste varme kilde, og Excelsior Geyser, der tidligere blev regnet for verdens st\xc3\xb8rste gejser, mens som ikke har haft udbrud i over 100 \xc3\xa5r. I dag er det en varm kilde, som udleder ca. 15.000 liter vand i minutter til Firehole River. Desuden findes nogle mindre, varme kilder i omr\xc3\xa5det, bl.a. Imperial Geyser, Turquoise Pool og Opal Pool. Fountain Paint Pots et omr\xc3\xa5de med varme mudderkilder mellem Midway og Lower Geyser Basin regnes ogs\xc3\xa5 som h\xc3\xb8rende til Midway Geyser Basin._NEWLINE_Midway Geyser Basin er egentlig en del af nationalparkens Upper Geyser Basin, men p\xc3\xa5 grund af den isolerede beliggenhed midt mellem Upper og Lower Geyser Basin regnes det ofte for et s\xc3\xa6rligt gejseromr\xc3\xa5de. Som de fleste af de andre gejseromr\xc3\xa5der i nationalparken ligger ogs\xc3\xa5 Midway inden for randen af Yellowstones gamle caldera._NEWLINE_Rudyard Kipling, som bes\xc3\xb8gte Yellowstone omr\xc3\xa5det i 1889 kaldte Midway Geyser Basin for "Hell\'s Half Acre".'